Source: http://www.bihon.ro/csm-oradea-pe-locul-iii-in-cupa-romaniei/1059864
Timestamp: 2018-08-16 03:58:21+00:00

Document:
CSM Oradea, pe locul III in Cupa Romaniei - BIHON
CSM Oradea, pe locul III in Cupa Romaniei
19. februarie 2012 19:09	 Reactualizat la:	 19. februarie 2012 19:21
Pivotul Sasha Topcov (sub panou) a fost coşgeretul orădenilor la turneul Final Four
Baschetbaliştii orădeni s-au clasat pe locul III în ediţia 2011-2012 a Cupei României, rezultat care constituie cea mai bună performanţă a acestei secţii din cadrul CS Municipal, de la înfiinţarea sa.
CSM Oradea a fost învinsă în semifinale de BC Timişoara, scor 74-77, după un meci extrem de echilibrat, pe care l-a avut în mână la un moment dat. Orădenii s-au impus apoi în finala mică în faţa echipei organizatoare, CSM Bucureşti, scor 77-74, obţinând astfel locul III. Partida cu BC Timişoara a fost dramatică. După primele două sferturi mai puţin reuşite, scor 34-39 la pauză, CSM Oradea a trecut la conducere în mod spectaculos, realizând un sfert trei de excepţie, câştigat cu 24-8. Orădenii au avut avantaj de 14 puncte la un moment dat, scor 58-44, pe fondul jocului foarte bun al lui Markovic şi Lupusavei. CSM Oradea conducea cu 58-47 înaintea ultimului sfert şi părea că nu mai poate scăpa victoria. Din nefericire, BC Timişoara a recuperat foarte rapid handicapul şi s-a impus în cele din urmă, gestionând mai bine finalul, în care a ieşit la rampă veteranul Bogdan Popescu.
CSM Oradea a castigat finala mica
Deşi au fost demoralizaţi în urma eşecului frustrant din semifinale, orădenii a reuşit să câştige finala mică în faţa gazdei turneului, CSM Bucureşti, scor 77-74. Meciul a avut o desfăşurare oarecum asemănătoare cu semifinala pierdută în faţa Timişoarei, cu diferenţa că victoria a revenit de data aceasta echipei noastre. Bucureştenii s-au aflat în avantaj la pauză, scor 34-26, iar echipa noastră a trecut la conducere în sfertul trei, în care au înscris 26 de puncte, cât în primele două sferturi la un loc, scorul devenind 52-47. Spre deosebire de partida cu BC Timişoara, orădenii s-au menţinut la conducere până în final. Victoria noastră a fost asigurată de coşul de trei puncte al lui Silviu Lupusavei, scor 71-67 când mai erau 30 de secunde de joc. Rezultatul final, 77-74, consemnează succesul meritat al echipei lui Cristian Achim.
„Lipsa de experienţă ne-a costat”
Managerul echipei CSM Oradea, Şerban Sere s-a declarat în general mulţumit de rezultatul înregistrat de echipă în Final Four, dar nu şi-a ascuns dezamăgirea pentru eşecul cu BC Timişoara. „Noi ne-am dorit foarte mult să câştigăm Cupa României, dar acum trebuie să ne mulţumim cu locul trei. Sunt absolut convins că băieţii au dat tot ce au putut pentru victorie şi în meciul cu Timişoara, pe care nu meritam să-l pierdem. Din păcate, lipsa de experienţă şi presiunea deosebită pe care a resimţit-o echipa noastră şi-a spus cuvântul şi am pierdut un meci pe care l-am avut practic în mână. Nu Timişoara ne-a învins, ci noi ne-am bătut singuri”, a concluzionat Şerban Sere. Oficialul orădean a avut cuvinte de apreciere despre clasarea pe locul III. „Este un rezultat totuşi remarcabil, o experienţă deosebită pentru echipa noastră, din care trebuie să învăţăm şi să tragem concluziile de rigoare. Am jucat bine, nu am fost sparring-partneri pentru nimeni, le-am pus probleme adversarilor în ambele meciuri. Obiectivul nostru a fost calificarea la Final Four, am reuşit să facem un pas în plus, clasarea pe locul trei”, a conchis Şerban Sere.
CSM Oradea a pierdut dramatic
Taguri: csm oradea, cupa romaniei

References: CSM 

CSM 
 CSM 
 CSM 
 CSM 

CSM 
 CSM 
 CSM 

CSM 
 csm